Krekenavos regioninis parkas
Krekenavos regioninis parkas – Lietuvos saugoma teritorija, esanti Panevėžio (didžioji dalis) ir Kėdainių rajonuose. Parkas įsteigtas 1992 m. rugsėjo 24 d., siekiant išsaugoti Nevėžio vidurupio paslėnio kraštovaizdį, jo gamtinę ekosistemą bei kultūros paveldo vertybes, jas tvarkyti ir racionaliai naudoti. Bendras regioninio parko plotas 11 968 ha. Krekenavos regioninio parko apsaugos režimą užtikrina ir regioninio parko steigimo tikslų įgyvendinimą koordinuoja Aukštaitijos saugomų teritorijų direkcija.